kardosdrur/scandi-wiki huggingface dataset:
Holtålen

Holtålen er en kommune i Trøndelag fylke i Norge. Den grænser i nord til Selbu, i nordøst til Tydal, i syd til Røros og Os, og i vest til Midtre Gauldal kommune.

Geografi 

Forollhogna nationalpark ligger delvis i kommunen. Kommunen omfatter store fjeldarealer.

Bebyggelsen ligger stort set nede i øvre del af Gauldalen. To fjelddale, Aunegrenda og Hessdalen er eneste bygdesamfund udenfor Gauldalen.

Erhvervsliv 
Kjøli grube ligger i Holtålen kommune. Grubeområdet ligger øverst i Gauldalen ca. fyrre km. nordøst for Røros omkring 1.070 moh. Gruben er drevet på kobberkis og blev første gang åbnet i 1766 og sidst nedlagt i 1941. 

I kommunen ligger også Killingdal grube. Den blev første gang åbnet i 1674 og nedlagt i 1986. Åbningen ligger på ca 900 m over havet. Dybeste del af gruben ligger 500 m under havet hvilket gør den til Nord-Europas dybeste grube.

Historie 
Holtålen blev oprettet som Holtålen formandskabsdistrikt i 1837. I 1855 blev Ålen skilt ud som selvstændig kommune. Holtålen havde efter delingen 809 indbyggere.

I 1937 skiftede kommunen navn til Haltdalen kommune. 

Ved kommunesammenlægning 1. januar 1972 mellem Haltdalen (778 indb.) og Ålen kommuner (1.944 indb.), genopstod det gamle navn, Holtålen kommune.

21. april 1989 blev en del af Røros overført til Holtålen.

Seværdigheder 
I kommunen ligger fjellbygden Hessdalen som i 1981 blev kendt for sine ufo-fænomener.

Eksterne henvisninger 

 Kultur i Holtålen på kortfra Kulturnett.no 

Kommuner i Trøndelag
Kommuner i Sør-Trøndelag
Vitesse Arnhem

Stichting Betaald Voetbal Vitesse (Vitesse, Vitesse Arnhem eller SBV Vitesse) er en hollandsk professionel fodboldklub fra Arnhem, som blev grundlagt den 14. maj 1892.
Klubbens førstehold spiller i den bedste hollandske liga kaldet Eredivisie. Klubben spiller deres hjemmebanekampe på Gelredome med plads til 26.600 tilskuere.
Vitesse har haft tre danske spillere igennem tiden, blandt dem er det Mads Junker, Anders Due og Michael Tørnes.

Nuværende Spillertrup 

 (Udlejet fra Chelsea)
 (Udlejet fra Chelsea)

 (Udlejet fra Chelsea)

 (Udlejet fra Chelsea)

 (Udlejet fra Chelsea)

 (Anfører)

Ekstern henvisning 
SBV Vitesses officielle hjemmeside

Fodboldklubber i Nederlandene
Etableret i 1892
Arnhem
Vjaceslavs Fanduls

Vjaceslavs Fanduls (; født 17. marts 1969) er en lettisk ishockeyspiller. Han spillede forward for Frederikshavn White Hawks men skiftede inden sæsonen 2008-09 til ASK Ogre i hjemlandet Letland.

Fakta 
 Højde : 178 cm
 Vægt : 85 kg
 Debut : 2006/2007
 1. Holdkampe : 0
 A Landskampe : 114

Ishockeyspillere fra Letland
Superisliga-spillere fra Frederikshavn White Hawks
Antalya (provins)

Antalya er en provins, der ligger i det sydvestlige Tyrkiet ud til Middelhavet. De største byer er Antalya og Alanya. Den antikke område Lykien falder delvist i Antalya provinsen.

Tyrkiets provinser

ku:Antalya
Banankrigene

Banankrigene er den uofficielle betegnelse for USA's militære indgriben i Centralamerika og Sydamerika frem til 1934.

Disse militære aktioner blev udført af det amerikanske marinekorps, men ved nogle lejligheder blev også den amerikanske hær og flåde anvendt.

Kilden til udtrykket "Banankrigene" er fra de påståede forbindelser mellem aktionerne og bevarelsen af forskellige amerikanske handelsinteresser i regionen. Mest bemærkelsesværdigt var det, at det amerikanske firma United Fruit havde store økonomiske interesser i produktionen af bananer, tobak, rørsukker og andre landbrugsprodukter i Karibien, Centralamerika og det nordlige Sydamerika.

Amerikanere, der var fortalere for imperialisme i tiden før 1. verdenskrig, argumenterede ofte for, at de militære aktioner hjalp landene i regionen med at bevare stabiliteten. Nogle imperialister mente, at aktionerne ikke var omfattende nok.

Modstandere af imperialisme mente, at aktionerne var en glidebane imod amerikansk kolonialisme i regionen.

Nogle moderne observatører mener, at hvis ikke 1. verdenskrig havde kvalt den amerikanske entusiasme for international indblanden, ville aktionerne være fortsat og ledt til et udvidet amerikansk koloniimperium med centralamerikanske stater enten som en del af USA som Hawaii, eller som amerikanske territorier som Filippinerne, Puerto Rico og Guam. Dette synspunkt er dog stærkt omstridt, specielt fordi USA udførte lignende aktioner i 1920'erne og hævdede, at det ikke handlede om koloniambitioner.

Banankrigene endte i 1934 med præsident Franklin D. Roosevelts politik om godt naboskab, Good Neighbor Policy, uden at der var grundlagt amerikanske kolonier i regionen.

Involverede lande 
  Cuba
  Dominikanske Republik
  Haiti
 
  Nicaragua
  Panama

Amerikanske krige
Sydamerikas historie
Ö

Ö bruges i de indoeuropæiske sprog islandsk og svensk samt de finsk-ugriske sprog finsk, estisk og ungarsk, hvor det udtales som nuværende dansk og norsk ø.

På andre sprog:

Engelsk 
Brugtes især tidligere  som o med trema for at vise, at to vokaler udtales adskilt:
 zoölogical garden > "zo-o", i modsætning til forkortelsen zoo > "zu" ("zoologisk have")
 coöperate
Trema bruges dog stadig, for eksempel i The New Yorkers ortografi.

Nederlandsk 
Bruges som o med trema for at markere adskilte vokallyde; men kan også betegne omlyd (altså som tysk ö).

Tyrkisk 
På tyrkisk udtales det som dansk ø.

Tysk 
Benævnes "O-Umlaut" (o-omlyd) og udtales som et dansk ø, og er ikke et selvstændigt bogstav, men en omlyd til o, hvorunder det alfabetiseres.

Ungarsk 
Udtales som ø. (Den lange version af denne vokal skrives Ő.)

Referencer
Hovedtelefoner

Et par hovedtelefoner (også benævnt høretelefoner) består af to små højttalere placeret enten i øret eller udenpå ved hjælp af en bøjle forbundet ved hjælp af en ledning som oftest munder ud i et jackstik eller minijackstik. Hovedtelefoner gør det muligt at høre musik, eller andre lydkilder, uden at genere omgivelserne i nævneværdig grad. Til mobiltelefoner og mp3-afspillere anvendes ofte små hovedtelefoner placeret inde i et eller begge ører. Til mobiltelefoner anvendes også såkaldte headsets der er en lille hovedtelefon med indbygget mikrofon og nogle knapper der kan fjernstyre telefonen. Trådløse headsets kan anvende Bluetooth til at kommunikere med mobiltelefonen.

Se også
 Krystaløreprop

Lydteknologi
Audiologiske apparater
Den Danske Publicistklub

Den Danske Publicistklub (på engelsk National Press Club of Denmark) er Danmarks ældste presseforening. Den blev oprettet i 1880 som "Journalistforeningen i Kjøbenhavn".

Den Danske Publicistklub uddeler hvert år Publicistprisen og afholder debatmøder og andre arrangementer for pressefolk. Alle medlemmer af Dansk Journalistforbund og Københavns Redaktørforening optages automatisk som medlemmer af Publicistklubben; medlemmer af Dansk Presseforbund og andre kan søge om optagelse.

Der er tradition for at partilederne mødes til eftervalgsmøde efter et folketingsvalg.

Eksterne henvisninger 
 www.publicist.dk – officiel hjemmeside 

Publicistklub
Etableret i 1880
Ivan Pavlov

Ivan Petrovitj Pavlov (, ; født 14. september 1849 i Rjasan, Det Russiske Kejserrige, død 27. februar 1936 i Leningrad, Sovjetunionen) var en russisk videnskabsmand og psykolog, der omkring år 1900 begyndte at studere den menneskelige refleks.

Pavlov var uddannet ved det militær-medicinske akademi i Sankt Petersborg. Derefter var han på en toårig studierejse til Tyskland og Frankrig. I 1890 blev han udnævnt til professor i farmakologi og fra 1897 også i fysiologi ved det militær-akademiske akademi. Fra 1891 var han samtidig leder af den fysiologiske afdeling ved instituttet for eksperimentel medicin.
Det lykkedes Pavlov, vha. en banebrydende operationsteknik, at analysere fordøjelseskirtlernes fysiologi. For dette arbejde fik han Nobelprisen i medicin i 1904.

Pavlov studerede de højere hjerneafsnits funktioner, hvilket førte ham ind på psykologi og psykiatri, da den betingede refleks bidrager til at forklare fænomener som søvn, temperament, tvangsneuroser, paranoia og mere.
På denne måde kombinerede han sin viden inden for de forskellige grene af naturvidenskaben. Han er ikke decideret en adfærdspsykolog, men han medtages fordi, han havde stor betydning for behaviorismen.
Den britiske filosof Bertrand Russell var en entusiastisk fortaler for vigtigheden af Pavlovs arbejde med bevidsthedsfilosofi.

Klassisk betingning 

I korte træk er hans teori følgende: alle organismer har et handleberedskab, der igennem påvirkning og eller stimuli vil udløse ganske bestemte reaktioner, dvs. en adfærd. Igennem erfaringer udbygger man sit reaktionsmønster, f.eks. ved signaler fra andre dyr ved fare.
Igennem højere nervevirksomhed reagerer organismen, som han kalder for klassisk betinget.
Kendte forsøg er bl.a. fodringen af hunde. Hunden savler, (respons) når den får mad (stimuli). S fører til R.

Ved at lade en klokke ringe hver gang, den får serveret mad, lærer hunden, at der kommer mad, når klokken ringer og begynder at producere spyt uden at den kan lugte eller se maden. Enhver stimulus kan knyttes til en oprindelig stimulus og således medføre en betinget reaktion. Grundlaget for denne betingede reaktion er altid oprindeligt en ubetinget reaktion, dvs. en medført refleks til hvilken man efterhånden udvikler en række signalsystemer.
Lader man klokken ringe et par gange, uden at der bliver serveret mad, stopper hunden med at producere spyt – hvilket kaldes for udslukning.

Referencer

Eksterne henvisninger 

Videnskabsfolk fra Rusland
Nobelprismodtagere i medicin
Medlemmer af Videnskabernes Selskab
Nobelprismodtagere fra Rusland
Modtagere af Copleymedaljen
Professorer fra Rusland
Personer fra Rjasan
B.F. Skinner

Burrhus Frederic Skinner (født 20. marts 1904, død 18. august 1990) var en amerikansk professor i psykologi ved Harvard University. Han studerede Ivan Petrovich Pavlov og byggede videre på hans forsøg og teorier om behaviorisme. Han bliver kaldt "fader" til den nyere undervisningsteknologi. En person er ”en organisme, et medlem af menneskearten, der har erhvervet et adfærdsrepertoire" – Dvs. igennem samspil med omgivelserne. Her igennem er det ikke én faktor, men flere faktorer, bl.a. læreprocesser, den klassiske betingning, dels trial and error (Edward Thorndike) og via operant betingning, som ifølge Skinner, er den vigtigste forklaring på menneskets udvikling. Adskiller sig fra John Watson ved også at beskæftige sig med den indre del af mennesket, dvs. følelserne og bevidstheden, som resulterer i vores adfærd.

Se også 
Didul

Referencer 

Psykologer fra USA
Amerikanere i 1900-tallet
Ateister fra USA
KFC Uerdingen 05

KFC Uerdingen 05 tidligere kendt som Bayer Uerdingen er en tysk fodboldklub fra Krefeld i Nordrhein-Westfalen. Klubben spiller i den 3. bedste tyske række, men var i 80'erne og 90'erne at finde i Bundesligaen.

Historie
Klubben blev grundlagt i 1905 under navnet FC Uerdingen 05. I 1953 besluttede en gruppe arbejdere fra firmaet Bayer AG at sponsorere klubben, der derfor skiftede navn til FC Bayer 05 Uerdingen. I 1996 endte Bayer sit sponsorat, og klubben tog sit nuværende navn.

I de første mange år af klubbens historie rodede den rundt i de lavere rækker, men i 1971 kom den op i næstbedste række. Fire år senere gjorde klubben sin debut i Bundesligaen, men det blev en forsmædelig sæson, og klubben rykkede ud med det samme. I 1979 rykkede den op igen, og holdt sig denne gang to sæsoner i den bedste række, og efter at have rundet 2. Bundesliga i 1981/1982-sæsonen, rykkede klubben igen op. Denne gang lykkedes det klubben at blive i ligaen helt frem til 1991 og i denne periode blev det også til sejr i den tyske pokalturnering i 1985 og deltagelse i Pokalvindernes Turnering i 1986 med klubbens sejr over de østtyske rivaler fra Dynamo Dresden i kvartfinalen.

I starten af 90'erne rykkede klubben op og ned i Bundesligaen, men efter 1996-nedrykningen var det slut. Efter tre sæsoner i 2. Bundesliga rykkede klubben ned i Regionalligaen, hvor de spillede i seks sæsoner. 

I 2008 ændredes strukturen i tysk fodbold og Dritte Liga blev oprettet. Pga. økonomiske problemer fik klubben ikke licens og tvangsnedrykkede til Niederrheinliga, den sjette bedste række. Klubben har gradvis spillet sig op i rækkerne, Som ny oprykker til regionalligaen, 2017/18, spillede klubben sig direkte igennen rækken og rykkede op i dritte liga.

Klubbens bedste placering er en 3. plads i Bundesligaen i 1983.

Resultater

Titler

Tysk pokalvinder
 Vinder (1): 1985

Kendte spillere

 Matthias Herget
 Wolfgang Schäfer
 Wolfgang Funkel
 Friedhelm Funkel
 Holger Fach
 Oliver Bierhoff
 Stéphan Chapuisat
 Brian Laudrup

Danske spillere 
 Brian Laudrup
 Jan Bartram
 Jan Heintze
 Jess Thorup
 Andreas Maxsø
 Gustav Marcussen

Eksterne henvisninger
KFC Uerdingen 05's officielle hjemmeside

Uerdingen 05, KFC
Etableret i 1905
Krefeld
Fanejede fodboldklubber
Trænedbrydende svamp

Trænedbrydende svampe omfatter flere arter af svampe som typisk nedbryder fugtigt træ. Det er oftest dødt træ, men kan også være levende træ. Eksempler er honningsvamp (Armillaria) og rodfordærver.

Trænedbrydende svampe kan klassificeres i grupper: Brunråd, blødråd og hvidråd.

Trøske (hvidmuld, brunmuld) er et folkeligt navn for den rest, der bliver tilbage efter et svampeangreb i veddet på træer og buske. Nogle af svampene er kun i stand til at nedbryde den mørkfarvede lignin, og de må efterlade den lyse cellulose. Disse svampe kaldes hvidråd-svampe. Andre arter nedbryder cellulosen og efterlader i stedet det brune lignin. De kaldes derfor brunråd-svampe.

Ofte ser man, at forskellige insektlarver lever inde i det trøskede ved, og de får skyld for at være sygdommens årsag, men det forholder sig lige omvendt: at larverne kun kan leve af det ved, som allerede har været forbehandlet af svampene. I næste omgang bebrejder man spætter og spætmejser, at de hugger huller i veddet, men det gør de kun, fordi veddet rummer larver, som de fjerner.

Svampe
Økologi
Træer
Danske Privathospitaler

Danske Privathospitaler (DAPH) er den første landsdækkende kæde af privathospitaler i Danmark, med afdelinger i Esbjerg, Herning, Hørsholm, Århus og senere Aalborg.

Danske Privathospitaler blev grundlagt i 2006 ved fusion af Esbjerg Privathospital, Frederiksborg Klinikken og Privathospitalet Dalgas med afdelinger i Herning og Århus.

Ekstern henvisning 
 Danske Privathospitalers hjemmeside

Privathospitaler
Privathospitaler i Danmark
Barnabas

Barnabas (Sankt Barnabas, Josef fra Cypern, Apostel for Antiokia og Cypern) var en fremtrædende kristen missionær fra det 1. århundrede og omtales i Det Ny Testamente navnlig i skriftet Apostlenes Gerninger (ApG).

Barnabas er egentlig et tilnavn, som apostlene gav diasporajøden Josef fra Cypern. Ifølge ApG betyder navnet Trøstens Søn (ApG 4,36), men ifølge andre betyder det søn af Nebo.

Han fremstilles i ApG som en from og gudfrygtig jøde, der var levit, og gav flittigt almisser og underordnede sig lydigt apostlenes lederskab (ApG 4,36f.). Han skildres som mellemled mellem apostlene i Jerusalem og den nyomvendte Paulus, der begyndte sin missionsvirksomhed i Barnabas' stab, og mellem de to kristne centre: Antiokia og Jerusalem.

Liv 
Barnabas boede i en periode i Jerusalem, men var især tilknyttet den vigtige metropol Antiokia (ApG 4,36f.; 11,22ff.; Gal 2,13), som var base for hans missionsvirksomhed blandt jøder og hedninger.

Han virkede i nogle år sammen med apostlen Paulus (ApG 11,25f.; 13-14). Sammen rejste de til apostelmødet i Jerusalem for at afklare en strid om, hedningekristne skulle omskæres og i øvrigt overholde de jødiske forskrifter for at være rigtige kristne, eller ej. Paulus og Barnabas var fortaler for det sidste synspunkt (ApG 15,1ff. og Gal 2,1ff.).

Kort efter apostelmødet opstod der en bitter strid mellem de to apostle, mens de var i Antokia. Paulus nægtede at tage Barnabas' fætter Johannes Markus (ApG 15,39) med på deres næste missionsrejse, endvidere blev Barnabas kritiseret for at lade sig påvirke af en jødekristen delegation fra Jerusalem, der fik held til at skabe splid mellem antiokiamenighedens jødiske og ikke-jødiske del. Paulus anså det for et alvorligt anslag mod kirkens fællesskab (Gal 2,11.ff.).

Ifølge kirketraditionen døde Barnabas i år 61 i Salamis på Cypern. Sankt Barnabasdag er den 11. juni.

Angiveligt forfatterskab 
Tertullian og andre af antikkens lærde i den romerske tradition anså Barnabas som forfatter til Hebræerbrevet. Ifølge Photius (Quaest. in Amphil., 123) er Barnabas tillige forfatter til Apostlenes Gerninger, men det anses ikke for sandsynligt. Lukas anses som forfatter til ApG.

Barnabas er også tvivlsomt tillagt forfatterskab til Barnabasbrevet, der hører til skriftsamlingen De apostolske Fædre. Barnabasbrevet er skrevet i Alexandria i 130'erne. Det er også kendt som Barnabasevangeliet (apokryf) og er givetvis skrevet af kristne konvertitter til islam og er redigeret, så det stemmer med Koranen.

Litteratur 
 Die Apostolischen Väter. Griechisch-deutsche Parallelausgabe. J.C.B. Mohr Tübingen 1992. 
 Der Barnabasbrief. Übersetzt und erklärt von Ferdinand R. Prostmeier. Series: Kommentar zu den Apostolischen Vätern (KAV, Vol. 8). Vandenhoeck & Ruprecht: Göttingen 1999.

Referencer

Eksterne links 

 Gospel of Barnabas
 The Ecole Glossary about Barnabas 
 The Epistle of Barnabas
 BARNABAS the Apostle 
 The Epistle of Barnabasn Catholic Encyclopedia
 Barnabasevangeliet

Personer i Det Nye Testamente
Kristendom i antikken
Transoxanien

Transoxanien (egentlig: "det land, som ligger på den anden side af floden Oxus") eller Ma Wara'un-Nahr (Arabisk: ما وراء النهر) og Farārood (Persisk: فرارود) er det område af Centralasien, som ligger mellem floderne Syr Darja (oldtidens Jaxartes) og Amu Darja (oldtidens Oxus) sydøst for Aralsøen. Det svarer til nutidens Usbekistan, Tadsjikistan og det sydvestlige Kasakhstan. Ørkenen Kysylkum er en stor del af området, men dalen langs floden Zaravshan, hvor byerne Samarkand og Bukhara ligger, har siden oldtiden været frugtbart, kunstvandet landbrugsland.

Når man bruger ordet i nutiden, betyder det oftest, at man taler om regionen i tiden før det 8. århundrede, selv om udtrykket stadig blev brugt af vestlige historikere flere hundrede år efter. I det iranske epos Shahnameh, der blev skrevet af digteren Ferdowsi, er Transoxanien hjemsted for de iranske nomadestammer og Oxus er grænsefloden mellem Iran og Turan.

Regionen var et af det iranske Achæmenidedynastiet satrapier, og det blev dengang kaldt Sogdanien. Navnet Transoxanien er af latinsk oprindelse, og det beskriver regionen perfekt fra grækeres og romeres synsvinkel, men også det arabiske navn, mā wara` an-nahr, (= "det som ligger på den anden side af floden") hentyder til det samme forhold.

Historie 
Betegnelsen Transoxanien blev hængende i europæisk bevidsthed på grund af Alexander den Stores erobringer, hvor Transoxanien var det nordøstligste hjørne. De medførte, at hellenistisk kultur nåede frem til regionen i det 4. århundrede f.Kr.. I realiteten opstod der en blanding af græsk, iransk, kinesisk og buddhistisk kultur (se Serindisk kultur), som holdt sig frem til den islamiske erobring. Under Sassanidedynastiet blev det ofte kaldt Sogdanien, et provinsnavn, som var overtaget fra Achæmenidernes tid, og som blev brugt for at skelne regionen fra det nærliggende Baktrien. Under Sasaniderne blev regionen en vigtig centrum for kultur og videnskab på grund af en effektiv kongemagt og den rigdom der kom af, at Silkevejen passerede gennem landet. Mange af de iranske adelige og herremænd undslap til regionen efter den muslimske invasion.

Transoxaniens vigtigste byer er Samarkand og Bukhara, som begge ligger ved floden Zeravshan i den sydlige del af området, men alligevel nord for Amu Darya, hvor hovedparten af landet var tørre, men frugtbare sletter. Begge byer blev ved med at være centre for iransk kultur og civilisation efter den islamiske erobring af Iran, og de spillede en nøglerolle i genoplivelsen af Iransk kultur under Samanidedynastiet.

Djengis Khan invaderede Transoxanien i 1219 under sin erobring af Khwarezm. Før sin død i 1227, tildelte hans sin søn, Chagatai, landområderne i det vestlige Centralasien, og regionen blev kendt som Chagataikhanatet. I 1369 blev Timur af Barlasstammen den reelle hersker, selv om han fastholdt en ceremoniel funktion for Chagatai Khans dynasti, og han gjorde Samarkand til hovedstad i sit kommende rige.

Se også 
 Khwarezm
 Khorasan

Asiens historie
Kritik af islam

Kritik af islam har eksisteret siden islams første tid og har taget udgangspunkt i en række filosofiske, etiske, politiske og teologiske forhold, ligesom kritikken både kan gå på islams grundlæggende egenskaber og på de kulturelle traditioner og sociale normer, der associeres med islam.

Historisk kritik af islam 
Den tidligste kritik der er blevet rejst af islam, findes i islamiske tekster og omhandler den kritik som arabiske polyteister og arabiske jøder rettede mod islam.

Den tidligste skriftlige kritik af islam, der har overlevet indtil i dag, blev formuleret af kristne indbyggere i de lande der blev erobret af det muslimske kalifat. En af disse kristne kritikere var Johannes fra Damaskus (født år 676) der kendte både islam og det arabiske sprog. Det andet kapitel af hans bog Visdommens kilde havde titlen "angående kætteri" og præsenterer en række af diskussioner mellem kristne og muslimer. Johannes påstod blandt andet at en kristen munk havde haft stor indflydelse på Muhammed

Moderne kritik af islam 

Mange nutidige kritikere af islam er ikke-muslimske akademikere eller forfattere. Medlemmerne af gruppen af kritikere inkluderer Oriana Fallaci, Alexandre del Valle, Daniel Pipes, Robert Spencer og Bat Ye'or. Robert Spencer er en af de mest aktive kritikere af islam og har skrevet mange bøger der behandler emnet. En af dem havde titlen Myten om den islamiske tolerance: Hvordan islamisk lov behandler ikke-muslimer.

Bat Ye'or har studeret det islamiske "dhimmi" koncept, og fremhævet "den manglende kompatibilitet mellem det tolerance koncept som jihad-dhimmi ideologien udtrykker sig til fordel for, og det koncept som menneskerettighederne står bag, og som er baseret på lighed mellem alle mennesker, og ukrænkeligheden af disse menneskers rettigheder." Sam Harris, forfatteren bag bestselleren "The end of the faith", er skeptisk overfor hvorvidt en moderat version af islam overhovedet er mulig, og har argumenteret for at muslimsk ekstremisme er en konsekvens af ganske enkelt at tage koranen bogstaveligt. Nobel pris vinderen V.S. Naipaul, en britisk forfatter med hinduistisk baggrund, har udtalt at islam har en ødelæggende effekt på sine konvertitter og frarøver dem deres nedarvede kultur og historie.

Noter

Se også 
 Salman Rushdie

Islam
Marko Kitti

Marko Kitti (født 1970 i Turku) en finsk forfatter.

Bibliografi 
 Kottarainen (Stæren), Noveller, 2001, Arator Oy

 Viidakko (Urskoven), Roman, 2003, Arator Oy

 Meidän maailma Roman, 2008, Arator Oy

Ekstern kilde/henvisning 
 Marko Kitti Official site 
 Arator

Romanforfattere fra Finland
Novelleforfattere
Rørbæk Sø

Rørbæk Sø er en sø i det sydøstlige Midtjylland mellem Nørre Snede og Thyregod. Søen ligger i vandskellet lige efter Skjernåens udspring. Nabosøen Kulsø ligger umiddelbart vest for Rørbæk Sø efter Vester Mølle.

Før Skjern Å-projektet blev til, løb Rørbæk å ud i Vestersø nordøst for Lønborg, og derfra løb den videre i Lønborg å. I dag er både Rørbæk å og Lønborg å indlemmet i Skjern Å-projektet.

Det er muligt at fiske ved søen.

Rørbæk Sø indgår i Natura 2000-område nr. 76: Store Vandskel, Rørbæk Sø, Tinnet Krat og Holtum Å øvre del.

Referencer

Eksterne kilder/henvisninger 

 naturstyrelsen.dk: Folder om de to store landskabsfredninger ved Gudenåens og Skjernåens kilder, Tinnet Krat og Rørbæk Sø.
 Vejle Amt: Rørbæk Sø 
 Den Store Danske: Rørbæk Sø

Fredede arealer i Danmark
Søer i Hedensted Kommune
Søer i Ikast-Brande Kommune
Søer i Vejle Kommune